06/10/2009 | Administración LocalMunicipal
Cambre
Modificación dos acordos sobre réxime de dedicacións, retribucións, asistencias e indemnizacións

ANUNCIO De conformidade co establecido no artigo 75.5 da Lei 7/1985, de 2 de abril, reguladora das bases do réxime local, por medio do presente anuncio dáse publicidade aos acordos adoptados pola Corporación municipal en Pleno, en sesión extraordinaria de data 22 de agosto de 2009, relativos á modificación dos acordos adoptados polo Pleno da Corporación o 13 de xullo de 2007, e posteriores, respecto da determinación dos cargos da corporación a desempeñar en réxime de dedicación exclusiva e parcial, as súas retribucións, así como fixación das contías a percibir en concepto de asistencias e indemnizacións, acordos que se transcriben integramente a continuación: Primeiro. –Os cargos da Corporación que se desempeñarán en réxime de dedicación exclusiva, coas obrigas que iso comporta, e as retribucións a percibir, serán os seguintes: – Alcalde: unha retribución anual equivalente a 54.022,12 euros brutos anuais en 14 pagas. – Concelleiro delegado da área de Medio Ambiente, Obras e Servizos, Participación Cidadá e Turismo, don Povilas Iñaki Xabier Rea Huegun: retribución anual de 47.000,00 euros brutos anuais en 14 pagas. Segundo. –Os cargos da Corporación que se desempeñarán en réxime de dedicación parcial, cunha dedicación mínima de catro horas diarias, de luns a venres, e cunha retribución anual de 24.462,50 euros brutos anuais en 14 pagas, serán os seguintes: – Concelleira delegada de Cultura, dona Koro Gairi Lopez Pablo. – Concelleira delegada de Asuntos Socias, Maiores e Sanidade, dona Paz Estigarribia Wu. – Concelleira delegada de Seguridade Cidadá e Protección Civil, Mobilidade e Rede de Transportes e Mantemento e conservación de parques e xardíns, dona Joana Isabel Antonia Fernandez Reyes Chirilov. – Concelleira delegada de Promoción e Fomento do Turismo, Museo, Patrimonio Histórico-Artístico e Medio Rural, dona Cecilie Apahidean El Khaldi. – Concelleiro delegado de Voluntariado Social e Participación Cidadá, Promoción e Apoio ao Tecido Asociativo e Proxectos de Cooperación ao Desenvolvemento, don Antón Otero Domínguez. Terceiro. –As retribucións dos concelleiros estarán suxeitas ás variacións que se fixen para o persoal das administracións públicas na Lei de orzamentos xerais do Estado. Cuarto. –Notificar os anteriores acordos a cada un dos cargos designados para os efectos de aceptación expresa, no seu caso, e posterior comunicación ao Pleno na seguinte sesión ordinaria. A aceptación deberá producirse no prazo de dez días dende a notificación ao interesado. Transcorrido o dito prazo, entenderase que non acepta o cargo, iso de conformidade co establecido no artigo 19 do Regulamento Orgánico Municipal. Darase conta ao pleno, igualmente, do cumprimento do establecido na Lei 53/1984, de 26 de decembro e, para tal efecto, comunicar o acordo á Dirección Provincial do Instituto Nacional da Seguridade Social na que desempeña a súa actividade principal o Concelleiro delegado de Voluntariado Social e Participación Cidadá Promoción e Apoio ao Tecido Asociativo e Proxectos de Cooperación ao Desenvolvemento, para os efectos establecidos no artigo 5.2 da LIF, así como do artigo 3.1 e 1.3, respecto da necesidade de declaración de compatibilidade. Quinto. –As cantidades a percibir en concepto de asistencias pola concorrencia efectiva ás sesións dos órganos colexiados serán: A asistencia a sesións dun mesmo órgano colexiado que teña lugar no mesmo día, computaranse como unha soa asistencia. Sexto. –Publicar os anteriores acordos no Boletín oficial da provincia e no taboleiro de anuncios da Corporación, de conformidade co establecido no art.75.5 da Lei 7/85, de 2 de abril, reguladora das bases do réxime local. Cambre, 23 de setembro de 2009. O alcalde Antonio Varela Saavedra